механизмът изпълнява следните две функции:
 а)предоставяне на подпомагане за нови проекти за възобновяема енергия в Съюза с цел да бъде преодоляна разликата в индикативната крива на Съюза съгласно член 33, параграф 1 от Регламент (ЕС) 2018/1999 („функцията за покриване на разликата“);
 б)допринасяне за благоприятната рамка съгласно член 33, параграф 2 от Регламент (ЕС) 2018/1999, като по този начин се подпомага използването на възобновяема енергия в целия Съюз, независимо от разликата спрямо индикативната крива на Съюза („функцията за благоприятна рамка“).
 3.Освен ако не е предвидено друго в настоящия регламент, ресурсите по механизма се разпределят в подкрепа на използването на възобновяема енергия в целия Съюз в съответствие с правилата, посочени в настоящия регламент, без да се прави разлика между двете функции, посочени в параграф 2 от настоящия член.
 Член 3
 Определения
 За целите на настоящия регламент се прилагат следните определения:
 (1)„механизъм“ означава механизма за финансиране на възобновяемата енергия в Съюза, посочен в член 33 от Регламент (ЕС) 2018/1999;
 (2)„функции на механизма“ означава както функцията за покриване на разликата, така и функцията за благоприятна рамка на механизма на Съюза за финансиране на възобновяемата енергия;
 (3)„държава членка с финансово участие“ означава държава членка, която извършва преки плащания в механизма съгласно член 33, параграф 1 или 2 от Регламент (ЕС) 2018/1999;
 (4)„приемаща държава членка“ означава държава членка, която разрешава изграждането на нейна територия на физически инсталации за производството на възобновяема енергия, финансирани по линия на механизма;
 (5)„участващи държави членки“ означава както държавите членки с финансово участие, така и приемащите държави членки;
 (6)„организатор на проект“ означава лице или субект, което или който разработва проект за възобновяема енергия;
 (7)„фондове на Съюза“ означава всички форми на финансова подкрепа от Съюза, включително инструментите на Съюза за подкрепа на инвестициите и фондове или програми, осигуряващи финансови инструменти, независимо дали са част от бюджета на Европейския съюз;
 (8)„доброволно финансово плащане“ означава плащане, извършено от държавите членки във връзка с функцията за покриване на разликата в съответствие с член 33, параграф 1 от Регламент (ЕС) 2018/1999;
 (9)„допълнителни плащания“ означава плащания, извършени пряко от държавите членки във връзка с функцията за благоприятна рамка съгласно член 33, параграф 2, буква а) от Регламент (ЕС) 2018/1999;
 (10)„плащане“ означава както допълнително плащане, така и доброволно финансово плащане;
 (11)„координация“ означава координация между механизма за финансиране и всеки друг инструмент за финансиране на Съюза или национален инструмент за финансиране в съответствие с член 24;
 (12)„операция за смесено финансиране“ означава операция, подкрепена от бюджета на Съюза, при която се съчетават форми на неподлежаща на връщане подкрепа с форми на подлежаща на връщане подкрепа или форми на подлежаща на връщане подкрепа от бюджета на Съюза с форми на подлежаща на връщане подкрепа от публични финансови институции в областта на развитието или други публични финансови институции, както и от търговски финансови институции и инвеститори;
 (13)„ценови таван“ означава максималната цена за kWh или kW, при която може да бъде отпуснато финансиране в рамките на конкретна покана и над която заявленията се изключват от процедурата за предоставяне на безвъзмездни средства;
 (14)„енергия от възобновяеми източници“ или „възобновяема енергия“ има същото значение, което е посочено